CELEX: 62009CA0203
Language: mt
Date: 2010-10-28 00:00:00
Title: Kawża C-203/09: Sentenza tal-Qorti tal-Ġustizzja (L-Ewwel Awla) tat- 28 ta’ Ottubru 2010 (talba għal deċiżjoni preliminari tal-Bundesgerichtshof — il-Ġermanja) — Volvo Car Germany GmbH vs Autohof Weidensdorf GmbH (Direttiva 86/653/KEE — Aġenti kummerċjali indipendenti — Xoljiment tal-kuntratt ta’ aġenzija mill-prinċipal — Dritt tal-aġent għal kumpens)

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/14
            
         Sentenza tal-Qorti tal-Ġustizzja (L-Ewwel Awla) tat-28 ta’ Ottubru 2010 (talba għal deċiżjoni preliminari tal-Bundesgerichtshof — il-Ġermanja) — Volvo Car Germany GmbH vs Autohof Weidensdorf GmbH
   (Kawża C-203/09) (1)
   
   (Direttiva 86/653/KEE - Aġenti kummerċjali indipendenti - Xoljiment tal-kuntratt ta’ aġenzija mill-prinċipal - Dritt tal-aġent għal kumpens)
   2010/C 346/22
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Volvo Car Germany GmbH
   
      Konvenuta: Autohof Weidensdorf GmbH
   
      Suġġett
   
   Talba għal deċiżjoni preliminari — Bundesgerichtshof — Interpretazzjoni tal-Artikolu 18(a) tad-Direttiva tal-Kunsill 86/653/KEE, tat-18 ta’ Diċembru 1986, dwar il-koordinazzjoni tal-liġijiet tal-Istati Membru li jirrigwardaw aġenti kummerċjali li jaħdmu għal rashom (ĠU Edizzjoni Speċjali bil-Malti, Kapitolu 6, Vol. 1, p. 177) — Terminazzjoni tal-kuntratt ta’ aġenzija mill-prinċipal — Dritt tal-aġent għal indennizz — Liġi nazzjonali li tipprovdi għat-telf ta’ dan id-dritt fil-każ ta’ nuqqas min-naħa tal-aġent li jiġġustifika terminazzjoni immedjata tal-kuntratt, anki fil-każ li dan in-nuqqas iseħħ bejn ix-xoljiment tal-kuntratt ta’ aġenzija u t-tmiem tiegħu u fil-każ li l-prinċipal sar jaf bin-nuqqas biss wara l-iskadenza tal-kuntratt
   
      Dispożittiv
   
   L-Artikolu 18(a) tad-Direttiva tal-Kunsill 86/653/KEE, tat-18 ta’ Diċembru 1986, dwar il-koordinazzjoni tal-liġijiet tal-Istati Membru li jirrigwardaw aġenti kummerċjali li jaħdmu għal rashom, jipprekludi li aġent kummerċjali indipendenti jiċċaħħad mill-kumpens għall-klijentela tiegħu meta l-prinċipal jistabbilixxi li kien hemm nuqqas min-naħa tal-aġent kummerċjali, li jkun seħħ wara n-notifika tax-xoljiment tal-kuntratt permezz ta’ notifika u qabel ma jintemm, li kien tali li jiġġustifika xoljiment immedjat tal-kuntratt inkwistjoni.
   
      (1)  ĠU C 180, 01.08.2009.